open-index/open-wikipedia-markdown huggingface dataset:
Johann Friedrich Gmelin

**Johann Friedrich Gmelin** (8. elokuuta 1748 Tübingen – 1. marraskuuta 1804 Göttingen) oli saksalainen luonnontieteilijä, lääkäri sekä kasvi- ja hyönteistutkija. Hän valmistui lääketieteen tohtoriksi Tübingenin yliopistosta vuonna 1769.

Hän teki opintomatkan Hollantiin, Englantiin ja Itävaltaan. Vuonna 1772 hän otti vastaan Tübingenin yliopiston lääketieteen professuurin ja vuonna 1775 lääketieteen ja kemian professuurin Göttingenin yliopistossa. Vuonna 1778 kasvitieteen ja mineralogian oppituolit tulivat hänelle.

Vuonna 1788 hän julkaisi Linnén *Systema Naturaesta* sen 13. painoksen monin korjauksin ja muutoksin.

Johann Friedrich Gmelinin isä Philipp Friedrich Gmelin (1721–1768) oli taiteilija, kasvitieteilijä ja kemisti. Myös hänen poikansa Leopold Gmelin (1788–1853) oli kemisti.

Johann Friedrich Gmelin kuvasi tieteelle lukuisia hyönteisiä, kasveja ja myös lintuja, muun muassa kyhmyjoutsenen, amerikanhaapanan, käärmekotkan, kääpiökotkan, keltajalkaviklon, kesykyyhkyn, harmaapäätikan, isokirvisen, harmaakurkkurastaan, mustaotsalepinkäisen, kirjosiipikäpylinnun, valkokurkkusirkun.

## Teoksia

* Gmelin, J. F. & Blumenbach 1806-11: Allgemeine Geschichte der thierischen und mineralischen Gifte. Knick & Müller, Erfurt.
* Gmelin, J. F. 1803-06: Allgemeine Geschichte der Pflanzengifte. Raspe, Nürnberg; Erfurt.
* Gmelin, J. F. 1803: Химическия основания ремёсл и заводов. Sankt Petersburg.
* Gmelin, J. F. 1797-99: Geschichte der Chemie. Rosenbusch, Göttingen.
* Gmelin, J. F. 1795/96: Apparatus medicaminum. Dieterich, Göttingen.
* Gmelin, J. F. 1795: Chemische Grundsätze der Gewerbkunde. Ritscher, Hannover.
* Gmelin, J. F. 1792: Grundriss der Pharmacie, zum Gebrauche bei seinen Vorlesungen. Dieterich, Göttingen.
* Gmelin, J. F. 1790: Grundriß der Mineralogie. Dieterich, Göttingen.
* Gmelin, J. F. 1789-1804: Grundris der allgemeinen Chemie zum Gebrauch bei Vorlesungen. Vandenhoek & Ruprecht, Göttingen.
* Gmelin, J. F. 1786: Chemische Grundsätze der Probir- und Schmelzkunst. Gebauer, Halle.
* Gmelin, J. F. 1784-92: Über die neueren Entdeckungen in der Lehre von der Luft. Pauli, Berlin.
* Gmelin, J. F. 1783: Beyträge zur Geschichte des teutschen Bergbaues, vornehmlich aus den mittlern und spätern Jahrhunderten unserer Zeitrechnung. Gebauer, Halle.
* Gmelin, J. F. 1780: Einleitung in die Mineralogie. Raspe, Nürnberg.
* Gmelin, J. F. 1779: Abhandlung von den Arten des Unkrauts auf den Aeckern in Schwaben und dessen Benutzung in der Haushaltung und Arzneykunst. Donatius, Lübeck.
* Gmelin, J. F. 1777: Geschichte der mineralogischen Gifte. Raspe, Nürnberg.
* Gmelin, J. F. 1777: Allgemeine Geschichte der Pflanzengifte. Raspe, Nürnberg.
* Gmelin, J. F. 1776/77: Allgemeine Geschichte der Gifte. Weygand, Leipzig.
* Gmelin, J. F. 1775: Abhandlung von den giftigen Gewächsen, welche in Teutschland und vornemlich in Schwaben wild wachsen. Stettin, Ulm.
* Gmelin, J. F. 1775: Enumeratio stirpium agro Tubingensi indigenarum. Sigmund, Tübingen.
* Gmelin, J. F. 1772-78: Onomatologia botanica completa. Frankfurt; Leipzig.

## Lähteet

## Aiheesta muualla
*
While My Guitar Gently Weeps

**While My Guitar Gently Weeps** on The Beatles -yhtyeen George Harrisonin säveltämä kappale, joka ilmestyi yhtyeen vuoden 1968 albumilla *[[The Beatles (albumi)|The Beatles]]* (*The White Album*). 

Muut Beatlesin jäsenet eivät olleet järin kiinnostuneita kappaleesta kunnes Harrison kutsui ystävänsä Eric Claptonin mukaan levytyssessioihin. Clapton oli aluksi vastahakoinen ollen sitä mieltä ”ettei kukaan muu kuin Beatles itse soita Beatlesin levyillä”, mutta Harrison sai lopulta hänet suostuteltua soittamaan. 

Harrison on sanonut kappaleen kitarasoolosta, että ”Eric soitti sen, ja mielestäni se oli todella hyvä. Me kuuntelimme sen, ja hän sanoi, ’Siinä on pieni ongelma kylläkin; se ei ole tarpeeksi beatlesmäinen,’ joten me laitoimme sen ADT:n (automaattinen tuplaus-raita) kautta saadaksemme sen värisemään.”

George Harrison esitti myöhemmin kappaletta satunnaisesti Eric Claptonin kanssa eri esiintymisissä. Kappaleen akustinen demoversio, jolla kitaraa soittaa Harrison, on julkaistu The Beatlesin kokoelmalevyllä *[[Anthology 3]]*.

*[[Rolling Stone]]* -lehti listasi kappaleen vuonna 2004 kaikkien aikojen 136. parhaimmaksi kappaleeksi. Kappaleesta on tehty useita cover-versioita, muun muassa Peter Frampton, Jeff Healey, Carlos Santana ja Yngwie Malmsteen ovat tehneet siitä oman versionsa.

## Lähteet
Västanfjärdin vanha kirkko

**Västanfjärdin vanha kirkko** () on kirkkorakennus Västanfjärdissä Kemiönsaaren kunnassa. Se on pyhitetty Pyhälle Jaakobille. Kahdeksankulmainen kirkkorakennus on rakennettu vuosina 1759–1760, ja sen länsipuolella oleva kaksiosainen kellotapuli on rakennettu vuonna 1763. 

Kirkon rakensi turkulainen rakennusmestari Isak Olin ja kellotapulin ajovouti Isak Gran. Kirkon kiinteä sisustus on pääosin alkuperäinen, mutta alttaritaulu ja saarnastuoli ovat 1800-luvulta. Kirkko on rakennettu talkoilla, ja alkuun se on kuulunut Kemiön seurakuntaan, sittemmin Västanfjärdin seurakuntaan ja vuodesta 2009 Kemiönsaaren seurakuntaan. Kirkon edessä on meren uhreille vuonna 1962 pystytetty muistomerkki.

Vuosina 1910–1912 rakennettu harmaakivinen Västanfjärdin uusi kirkko sijaitsee muutaman sadan metrin päässä. Yhdessä ne muodostavat yhden Museoviraston määrittelemistä Suomen valtakunnallisesti merkittävistä rakennetuista kulttuuriympäristöistä.


Tiedosto:Västanfjärdin vanha kirkko ovelta.jpg|Kirkon sisäänkäynti ja meren uhrien muistomerkki (vas.).
Tiedosto:Västanfjärdin_vanha_kirkko,_votiivilaiva,_alttari.jpg|Kirkon katosta riippuu votiivilaiva.


## Lähteet

## Aiheesta muualla

*Västanfjärdin vanha kirkko
*
Västanfjärdin uusi kirkko

**Västanfjärdin uusi kirkko** () on kirkkorakennus Västanfjärdissä, Kemiönsaarella Turunmaan seutukunnassa. Se edustaa kansallisromanttista tyylisuuntaa, ja se on rakennettu karkeahakatusta harmaakivestä vuosina 1910&ndash;1912. Suunnittelijana toimi arkkitehti Helge Rancken.

Vuonna 1956 kirkon sisätilat uudistettiin hyvin perusteellisesti Kaj Englundin johdolla. Vuonna 1960 asennettiin kirkkoon sen nykyiset, dresdeniläisen Gebrüder Jehmlichin rakentamat 15-äänikertaiset urut. Kirkon alttaritaulu on peräisin vuodelta 1864, ja sen on maalannut A. F. Ahlstedt.

Västanfjärdin vanha kirkko sijaitsee muutaman sadan metrin päässä uudesta kirkosta. Yhdessä ne muodostavat yhden Museoviraston määrittelemistä Suomen valtakunnallisesti merkittävistä rakennetuista kulttuuriympäristöistä.

## Lähteet

## Aiheesta muualla

*Västanfjärdin uusi kirkko
*Kuvia kirkosta Muuka.com-sivustolla
Something

**Something** on englantilaisen rockyhtyeen The Beatlesin soolokitaristin George Harrisonin säveltämä kappale, joka julkaistiin yhtyeen vuoden 1969 albumilla *[[Abbey Road (albumi)|Abbey Road]]*. Kappaletta pidetään usein levyn huippuhetkenä.

”Something” on ainoa Harrisonin kappale, joka on nostettu The Beatlesin singlen A-puoleksi. Se on yksi yhtyeen eniten coverversioita poikineista kappaleista. Yksi laulun esittäjistä oli Frank Sinatra, joka piti sitä ”kaikkien aikojen rakkauslauluna”.

## Lähteet
MacPherson-pyöräntuenta

**MacPherson**- eli joustintukijousitus on nykyaikaisissa autoissa hyvin yleisesti käytetty jousituksen tyyppi. Tuenta on saanut nimensä sen keksineen Earle Steel MacPhersonin mukaan. MacPherson kuvasi Chevrolet Cadetin jousitusrakennetta patenttihakemuksessa vuonna 1947 ja tämä oli edeltäjä myöhemmin tunnetulle tyypille.

MacPherson siirtyi Fordille ja ensimmäinen MacPherson-tuenta toteutettiin vuonna 1950 englantilaisiin Ford-malleihin, Consuliin ja Zephyr Sixiin. Muista autonvalmistajista tämän rakenteen otettiin ensimmäisenä käyttöön Peugeot 404 -mallissa vuonna 1960. Nykyisin joustintukijousitus on ehdottomasti yleisin etujousitustyyppi, joskin sitä on mahdollista soveltaa myös takajousituksessa. Joustintukijousituksen etuja ovat rakenteen yksinkertaisuus ja keveys; jousitusgeometria ei ole läheskään täydellinen mutta kohtalaisen tyydyttävä.

MacPherson-jousituksen muodostavat pystysuuntainen jousijalka eli joustintuki (johon on yhdistetty olkatuki, jousi ja iskunvaimennin), vaakasuora poikittaistuki ja eteen suunnattu pitkittäistuki, jona alkuperäisen patentin mukaan toimii kallistuksenvakaaja. Nykyisissä rakenteissa pitkittäistuenta hoidetaan käyttämällä poikittaistukena kolmio- tai L-tukivartta. Koska nykyiset rakenteet eivät ole MacPhersonin patentin mukaisia (vaikka periaate onkin ennallaan), on parempi puhua joustintukijousituksesta – silloin vältytään myös ongelmilta nimen oikeinkirjoituksessa. 

MacPherson-tuennan haittana on, että rengas ei liiku täysin pystysuunnassa vaan kaaressa ja rengas ei ole jatkuvasti täysin pystysuorassa.

Chapman-tuenta on MacPherson-tuennan kaltainen ratkaisu, jota Colin Chapman käytti kilpa-autojen takapyörien tuennassa.

## Lähteet
Jauhemaalaus

**Jauhemaalaus** on menetelmä, jossa muovijauhetta ruiskuttamalla useimmiten staattisen sähkön avulla peitetään maalattava esine maalijauheella, jonka jälkeen esine kuumennetaan niin, että jauhe sulaa. Lämmitys tehdään yleensä uunissa, minkä vuoksi menetelmästä käytetään usein nimitystä **polttomaalaus**. Siitä käytetään myös nimitystä "pulverimaalaus".

Menetelmää käytetään paljon teollisuudessa, jossa se on normaalisti osittain automatisoitu maalauslinjoilla. Muovijauheena on yleensä epoksi, polyesteri tai epoksipolyesteriseos. Muita laatuja ovat polyakryyli ja polyuretaani. Myös metallijauheita, kuten sinkkipölyjauhetta voidaan käyttää. Tyypillisiä maalausalustoja ovat metallipinnat, koska ne ovat sähköäjohtavia. Esimerkiksi kuluttajakäyttöön tarkoitetut metallikotelorakenteet, kuten erilaiset metallikaapit ovat usein polttomaalattuja. Jauhemaalaus on usein tehokas maalaustapa myös erilaisille valutuotteille tai moniulotteisille kappaleille, jotka on nopea pinnoittaa jauhetta ruiskuttamalla. Jauhemaalaus soveltuu SFS-EN ISO 12944 -standardien mukaisten pintakäsittely-yhdistelmien toteuttamiseen. Maalauksen onnistumiselle ja maalikerroksen pysyvyydelle on tärkeää, että pohja on hyvin puhdistettu. Usein metalliesineiden pohjakäsittely ennen maalausta on fosfatointi.

Automaattisessa maalauslinjassa on yleensä kattokuljetin, jossa on koukkuja liikkuvassa ketjussa. Maalattavat kappaleet nostetaan yleensä manuaalisesti koukkuihin. Tässä käytetään usein apuna maalattavalle kappaleelle suunniteltuja maalauskiinnittimiä, jotka eivät estä maalausta ja peittävät maalattavasta esineestä vain jonkin piiloon jäävän kohdan, koska tämä kohta jää ilman maalia. Kuljetin vie esineet maalauspisteeseen, jossa traverssiksi sanottu maalausruiskua ylös-alas liikuttava mekanismi auttaa saamaan jauheelle tasaisen peiton. Jauheella pinnoitettuja kappaleita voidaan ravistaa ylimääräisen jauheen poistamiseksi ja tasaisen peiton parantamiseksi. Pudonnut jauhe otetaan yleensä talteen ja kierrätetään uudelleen ruiskutukseen. Pinnoituksen jälkeen kuljetin vie esineet uuniin. Kuljettimen pituus uunissa on rakennettu sellaiseksi, että polttoaika on sopiva. Uunin jälkeen kuljettimen purkaminen on yleensä manuaalinen työ. 

Traverssin sijasta käytetään joskus maalausrobottia, jos on maalattavat kohteet ovat suurehkoja koteloja, koska Faradayn häkki -ilmiö vaikeuttaa metallikoteloiden sisäpintojen maalausta vain ulkopuolelta ruiskutettaessa.

Jauhemaalauksen etuna on, että siinä ei käytetä liuottimia, minkä vuoksi ei ole myöskään VOC-päästöjä.

## Lähteet

## Aiheesta muualla
* Opetusmateriaalia
Skinless

**Skinless** on 1992 New Yorkissa perustettu death-grind-yhtye. Yhtye hajosi vuonna 2011, mutta aloitti toimintansa uudelleen vuonna 2013.
## Jäsenet
* Noah Carpenter - kitara
* Sherwood "Thunder Wheel" Webber IV - laulu
* Joe Keyser - basso
* Bob Beaulac - rummut
* Dave Matthews - kitara

; Entiset jäsenet
* Dan Bell – laulu (1992)
* Ted Monsour – basso, laulu (1992–1994)
* Ryan Wade – laulu, rummut (1992–1996)
* Jeff Vanloan – basso (1993)
* Mike Levy – laulu (1993–1994)
* Martin Oprencak – laulu (1994)
* Adam Lewis – basso (1995–1997)
* Joe Clark – rummut (1996)
* George Torres – rummut (2002)
* John Longstreth – rummut (2003)
* Jason Keyser – laulu (2005–2009)
* Chris Mahar – rummut (2006–2009)

## Historia
Yhtyeen perustivat Ryan Wade ja Noah Carpenter New Yorkissa. 

## Levytykset
*1998 - Progression Towards Evil
*2001 - Foreshadowing Our Demise (Relapse Records)
*2003 - From Sacrifice to Survival (Relapse Records)
*2006 - Trample the Weak, Hurdle the Dead (Relapse Records)
*2015 - Only the Ruthless Remains (Relapse Records)
*2018 - Savagery
Wilhelm Amatius Tötterström

**Wilhelm Amatius Tötterström** (4. marraskuuta 1860 Helsinki &ndash; 6. lokakuuta 1933 Helsinki) oli suomalainen arkkitehti. W.A. Tötterström suoritti arkkitehdin tutkinnon Suomen polyteknillisessä opistossa 1885. Seuraavana vuonna hän aloitti ylimääräisenä arkkitehtina Yleisten rakennusten ylihallituksessa. Hän toimi ensin vt. lääninarkkitehtina Mikkelissä vuodesta 1891 ja sitten Oulussa vuodesta 1894 kunnes sai nimityksen lääninarkkitehdiksi 15. lokakuuta 1895. Vuosina 1902–1907 hän toimi Mikkelin lääninarkkitehtina ja tämän jälkeen Hämeen lääninarkkitehtina vuoteen 1914 asti, jolloin siirtyi Yleisten rakennusten ylihallituksen I arkkitehdiksi.

## Töitä

* Mikkelin VPK:n talo (nyk. Mikkelin teatteri) – 1893
* Oulun ruotsalaisen lyseon voimistelusali (nyk. arkkitehtuurin osaston kirjasto) – 1895
* Kemin leipätehdas – 1897
* Reisjärven kirkko (rakennettu 1820) – korjauksia ja nykyinen ulkoasu – 1900
* Kunnalliskoti Hämeenlinna – 1902
* Mikkelin maanmittauskonttorin laajennus – 1903 
* Pyhännän kirkko – 1908

## Lähteet
Yhteys-liike

**Yhteys-liike** on vuonna 2003 perustettu kristillinen suomalainen kirkkojen rajat ylittävä solidaarisuus- ja tukiryhmä, joka puolustaa ja edistää seksuaalivähemmistöjen ihmisoikeuksien toteutumista erityisesti kirkkojen piirissä. Järjestö suhtautuu myönteisesti homoseksuaalisuuden toteuttamiseen, ja pyrkii muun muassa siihen, että homo- ja lesbopareilla olisi mahdollisuus saada halutessaan liitolleen kirkollinen siunaaminen. Jäseniä ryhmällä on vähän yli 600. Yhteys-liikkeen taustajärjestönä toimii Ekumeeninen Yhteys-liike ry - Ekumeniska Gemenskapsrörelsen rf.

## Yhteys-liikkeen ohjelma ja tavoitteet
Yhteys-liike katsoo edustavansa aidosti kristillistä tapaa suhtautua seksuaali- ja sukupuolivähemmistöryhmiin. Se vastustaa seksuaali- ja sukupuolivähemmistön syrjintää yhteiskunnassa ja kirkoissa ja pyrkii osaltaan edistämään asiallista ja eri osapuolia kunnioittavaa keskustelua ja vuorovaikutusta asian tiimoilta. Yhteys-liikkeen tavoitteena on että homo- ja lesboparien kodit siunataan pyydettäessä, myös kirkoissa työskentelevät homot ja lesbot voivat halutessaan rekisteröidä parisuhteensa pelkäämättä seurauksia ja että kirkoissa ryhdytään toimiin, jotta homo- ja lesboparit halutessaan voivat saada rekisteröidylle parisuhteelleen kirkollisen siunauksen.

## Yhteys-liikkeen ohjelman vaikutukset kirkoissa ja yhteiskunnassa
2000-vuosikymmenen loppupuolella Suomen evankelisluterilaisessa kirkossa on yhä enenevässä määrin kehitetty toimintaa Yhteys-liikkeen viitoittamaan suuntaan. Kirkko on järjestänyt kaksi seminaaria aiheesta Kirkko ja homoseksuaalisuus. Lisäksi Pappisliitto palkitsi vuonna 2007 vuoden papin arvonimellä pastori Leena Huovisen, joka tunnetaan aiemmasta toiminnastaan korkeakoulupastorina, urheilupastorina ja siitä, että siunasi rekisteröidyn naisparin pyydettäessä. Piispoista yhä suurempi osa suhtautuu myönteisesti homoseksuaalisten parisuhteiden siunaamiseen.

Korkeiden kirkollisten tahojen pyrkimykset lähentyä seksuaalivähemmistöjä ovat kuitenkin herättäneet myös kritiikkiä sekä kirkon sisällä että sen ulkopuolella. Kirkossa on laaja konservatiivinen siipi, joka pitää homoseksuaalisuuden toteuttamista Raamatun ja kristillisen perinteen vastaisena. Samaa kantaa edustavat yksiselitteisemmin niin katolinen kirkko, ortodoksinen kirkko kuin lukuisat ns. vapaat suunnat sekä monen muun maan luterilaiset kirkot. Suomen evankelisluterilaisen kirkon linjan liberalisoituminen onkin aiheuttanut ongelmia kirkkojen välisille suhteille.

## Katso myös
* Tulkaa kaikki
* Homoseksuaalisuus ja kristinusko

## Aiheesta muualla
* http://www.yhteys.org/index.html 
* http://www.heseta.fi/malkus/ 
* http://www.arcusfinland.net/
* http://evl.fi/kirkotjahomoseksuaalisuus
Jamba!

**Jamba!** (mm. Yhdysvalloissa **Jamster**) oli saksalainen yritys, jonka päätuote olivat soittoäänet matkapuhelimiin. Jamba! toimi 2000-luvun ensimmäisen vuosikymmenen ajan. Yrityksellä oli portaalit ja toimintaa 40 maassa.

Jamba! myi soittoääniä, taustakuvia ja pelejä matkapuhelimiin. Se tunnettiin parhaiten animaatiohahmoistaan Sweety the Chickista, Schnuffelista ja Crazy Frogista, Crazy Frogista tuli hyvin suosittu hahmo Axel F -kappaleen myötä. Soittoäänien lisäksi Jamba! myi mobiilipelejä ja muita mobiilipalveluita.

Jamba! perustettiin Berliinissä vuonna 2000.
Verisign osti Jamban! vuonna 2004 270 miljoonalla dollarilla.
Yhtiö oli erittäin kannattava ja tuotti voittoa vuonna 2004 40 miljoonaa, vuonna 2005  530 miljoonaa dollaria ja vuonna 2006 298 miljoonaa.

Yhtiö oli laskusuunnassa Crazy Frogin suosion mentyä ohi ja soittoäänimarkkinoiden hiljetessä 2000-luvun puolivälissä. Syksyllä 2006 News Corp ilmoitti ostavansa 51 % yhtiöstä  187,5 miljoonalla dollarilla. Siihen liitettiin News Corpin Mobizzo-yksikkö, joka myi kännyköihin videopätkiä Foxin tv-ohjelmista.
Vuonna 2011 Jesta Digital osti News Corpin Fox Mobile Groupin (FMG).

www.jamba.fi ja vastaavat portaalit ovat olleet olemassa ainakin vuoteen 2013.

## Lähteet
Juha Björninen

**Juha Pauli Björninen** (s. 16. tammikuuta 1954 Karhula) on suomalainen tuottaja ja kitaristi. Hän on työskennellyt useiden artistien kanssa, joiden joukossa ovat muun muassa Kirka, Laura Voutilainen, Jari Sillanpää ja Bablo, sekä soittanut muun muassa Jukka Gustavsonin, Piirpauken, Vesa-Matti Loirin ja Pekka Pohjola Groupin kanssa. Levytyksiä hän on tehnyt vuodesta 1971 alkaen. Björninen on tehnyt pitkään yhteistyötä Kassu Halosen kanssa ja toiminut studiokitaristina vuodesta 1975 lähtien. Hän on yksi Suomen eniten levyttäneistä muusikoista, joka on Gramexin tilastojen mukaan mukana 4&nbsp;254:llä suomalaisella levytyksellä (2008). Luku ei todennäköisesti sisällä kaikkia pienten levy-yhtiöiden julkaisuja.

Björninen teki oman yhtyeensä Björninen Bandin kanssa studioalbumin *[[Space Traveller Lost]]*, joka ilmestyi vuonna 1985.

Björninen perusti vuonna 1995 Hip-O-Deli Oy -nimisen levyjen tuotantoyhtiön. Hänelle myönnettiin taiteilijaeläke 2015. Vuonna 2018 Björninen soittaa viidessä eri yhtyeessä, joista kolme on Kotkassa. Yksi näistä yhtyeistä on etnojazzia soittava Tuigu.

## Lähteet

## Aiheesta muualla
* Landolan artisteja 
* 
* 
* Juha Björninen – laulavuus ja lämpö ovat lead-hommissa A ja O *Riffi.fi*
*
Owen Willans Richardson

**Owen Willans Richardson** (26. huhtikuuta 1879 – 15. helmikuuta 1959) oli englantilainen fyysikko, joka palkittiin Nobelin fysiikanpalkinnolla 1928 termisen emission tutkimuksista ja hänen mukaansa nimetystä laista.

Richardson opiskeli fysiikkaa ja kemiaa Cambridgen ja Lontoon yliopistoissa valmistuen Cambridgestä vuonna 1900. Hän julkaisi seuraavana vuonna 1901 termiseen emissioon liittyvän kokeellisesti todennetun lain, jonka mukaan sähkövirran tiheys riippuu lämpötilasta. Tästä työstä hänelle myönnettiin Nobel-palkinto vuonna 1928.

Cambridgessä Richardson jatkoi tutkimuksia vuoteen 1906, jolloin hänet nimitettiin Princetonin yliopiston professorin virkaan. Princetonissa hän tutki termista emissiota, valosähköistä ilmiötä, ja gyromagneettista ilmiötä aina vuoteen 1913. Hän palasi takaisin Englantiin 1914 King's Collegeen Lontooseen fysiikan professorin virkaan.

Richardson meni naimisiin 1906 Lilian Maud Wilsonin kanssa. Lilian oli Richardsonin Cambridgen opiskelijatoverin fyysikko H. A. Wilsonin ainoa sisar. Richardsonin perheeseen syntyi kaksi poikaa ja yksi tyttö. Lilianin kuoltua Richardson meni naimisiin 1948 Henriette Ruppin kanssa. Rupp oli ammatiltaan fyysikko. Richardsonin sisaren mies oli Nobel-palkittu fyysikko Clinton Davisson.

## Lähteet

## Aiheesta muualla
*Nobelprize.org Owen Willans Richardsonin elämäkerta 
*NNDB Tiivis esitys Richardsonin elämästä
Dolls (vuoden 2002 elokuva)

**Dolls** () on Takeshi Kitanon ohjaama ja käsikirjoittama elokuva vuodelta 2002. *Dolls* poikkeaa tyyliltään Kitanon elokuvista, jotka tunnetaan yleisesti yakuza-teemoista. Elokuvassa tarina näytetään kuvien välityksellä monien taide-elokuvien tapaan.

## Juoni

Dollsissa on kolme erillistä tarinaa:

* Nuori mies Matsumoto jättää tyttöystävänsä Sawakon mennäkseen naimisiin yhtiönsä johtajan tyttären kanssa vanhempiensa painostuksesta. Matsumoton tyttöystävä yrittää tappaa itsensä, mutta epäonnistuu, kuitenkin jääden 5-vuotiaan tasolle henkisesti. Matsumoto kuulee tästä Sawakon ystäviltä ja kävelee pois häistään holhotakseen Sawakoa. Tätä tarinaa seurataan elokuvan aikana eniten.
* Nukui-niminen mies on syvästi ihastunut pop-tähti ”Harunaan”. Harunalle käy tapaturma, jossa tämän toinen silmä vaurioituu ja Nukui sokeuttaa itsensä muistaakseen Harunan sellaisena kuin hän oli kuvissa.
* Vanha Yakuza-johtaja Hiro jätti nuorena miehenä rakastettunsa ja kotiseutunsa noustakseen suureksi mieheksi. Hänen tyttöystävänsä sanoo jäähyvästeissä saapuvansa puistoon joka lauantai lounasrasia mukanaan, kunnes Hiro palaa jälleen hänen luokseen. Vuosikymmeniä myöhemmin kaiken haluamansa saavuttanut Hiro palaa nostalgian vuoksi kotiseutunsa puistoon. Puiston penkillä istuu hänen vanha tyttöystävänsä odottamassa Hiroa joka yrittää löytää rohkeutta tavata tämän.

Tarinat eivät varsinaisesti yhdisty missään kohdassa, vaikka henkilöt näkyvät samassa kohtauksessa ilman vuorovaikutusta.
Helsingin Uutiset

**Helsingin Uutiset** on kaupunkilehti, joka ilmestyy Helsingissä kerran viikossa, keskiviikkoisin. Lehden kokonaistavoittavuus on 350&nbsp;000 lukijaa.

Kesästä 2019 lähtien *Helsingin Uutisten* päätoimittajana on työskennellyt Karri Kannala. Aiemmin lehden vastaavana päätoimittajana toimi vuosina 2008–2014 Antti-Pekka Pietilä ja vuosina 2014–2017 Sakari Nupponen. Mikko Heino päätoimitti lehteä vuosina 2017–2019.

Helsingin Uutisten toimitus sijaitsee Vantaan Martinlaaksossa. Aiemmin toimitus sijaitsi Vantaan Tikkurilassa ja ennen kevättä 2020 Vantaan Veromiehessä.

*Helsingin Uutisia* julkaisee Keskisuomalainen-konserniin kuuluva Keskisuomalainen Media. Lehden painopaikka on Lehtisepät Oy Tuusulassa. 
*Helsingin Uutisten* sisarlehdet pääkaupunkiseudulla ovat ''Länsiväylä'', ''Nurmijärven Uutiset'' ja ''Vantaan Sanomat''.

## Historia
Lehden historia on monivaiheinen. Nykymuotoinen *Helsingin Uutiset* ilmestyi ensimmäisen kerran tammikuussa 2003, jolloin *Itä-Helsingin Uutisiin* liitettiin jo syyskuusta 1981 ilmestynyt ''MaTaPuPu''-lehti. Kaupunkilehti *Alueuutisista* puolestaan tehtiin *Helsingin Uutisten* viikkolehti vuonna 2005, kunnes *Alueuutiset* sulautettiin *Helsingin Uutisiin* kokonaan vuonna 2006.

*Helsingin Uutisten* verkkolukijamäärä on 2010-luvulla kasvanut voimakkaasti ja se on noussut Suomen kymmenen luetuimman uutismedian joukkoon.

Paperilehden aluepainoksia oli ensin neljä, kunnes ne vähennettiin ensin kolmeen ja sitten kahteen. Vuoden 2020 alussa palattiin aluepainoksiin. Aluksi niitä oli kuusi: itä, koillinen, kaakko, keskinen, länsi ja kantakaupunki. Sittemmin kantakaupungin aluepainoksesta luovuttiin.

## Lähteet
*Helsingin Uutiset

### Viitteet
Peltonen (suksimerkki)

**Peltonen** on suomalainen suksien tuotemerkki. Peltonen-suksia valmistetaan Suomessa Peltonen Ski Oy:n Heinolan tehtaalla. Heinolassa valmistuu Peltosen suksia vuosittain 
23&nbsp;000 ja 70&nbsp;000 parin väliltä lumitilanteista riippuen. Tuotekehitys ja lähes kaikki sukset tehdään Heinolassa.

Peltonen-tuotemerkin on omistanut vuodesta 2002 lähtien Rapala VMC -konsernin Suomen jakeluyhtiö Normark. Vuonna 2005 Rapala hankki myös Peltonen Ski Oy:n osake-enemmistön.
Hartolassa sijaitseva tehdas on ollut saman perheen omistama vuodesta 1945. Suksitehdas asetettiin konkurssiin yhtiön omasta hakemuksesta vuonna 2002. Samaan aikaan Peltosen suksivoideyhtiö Redox jatkoi normaalisti. Konkurssin taustalla olivat tuotekehityksestä kertyneet velat sekä suksien menekin hiipuminen. Vuonna 2011 yhtiö muutti Hartolasta Heinolaan.

## Lähteet

## Aiheesta muualla
* Peltonen 
* Normark
Luettelo vapaus- ja itsenäisyyssodista

Tämä on **luettelo vapaussodista** (kutsutaan myös **itsenäisyyssodiksi**) .Vapaussota tai itsenäisyyssota on sota, joka tapahtuu, kun toisen valtion alaisuuteen kuuluva kansa käy sotaa itsenäistyäkseen edellistä valtiovaltaa vastaan.

## Luettelo

## Lähteet
Kent Sjöman

**Kent Vilhelm Sjöman** (s. 25. kesäkuuta 1948 Linköping) on ruotsalainen näyttelijä, joka on pitkään asunut Suomessa. Hän näytteli nuorena teattereissa Tukholmassa ja Uppsalassa ja Suomeen siirryttyään ruotsinkielisissä teattereissa Helsingissä ja Turussa. Vaikka hän on Suomessakin näytellyt enimmäkseen ruotsiksi, hän osaa suomea sanaston ja kieliopin osalta todella hyvin muttei ole päässyt vieraasta aksentista, ja siksi hänet valittiin *[[Kotikatu]]*-televisiosarjaan näyttelemään Veikko Janssonia, Suomeen aikuisena palannutta sotalasta. Sjöman on tehnyt myös lauluesityksiä.

## Lähteet

## Aiheesta muualla
*
Säkä

__EISISLUETT__

**Säkä** oli pieksämäkeläinen uuden aallon rockyhtye, joka toimi 1980-luvun alussa. Yhtye levytti Parlophone/EMI:lle vuonna 1980 yhden singlen ja yhden albumin. Säkän jäsenistä Jouko Heiskanen ja Jouni Sistonen soittivat myös Klunssi-yhtyeessä, jolta CBS julkaisi vuonna 1984 singlen "Suomen rytmikkäinen mies / Onnellinen tyttö". 

## Diskografia

* "Mikä meni mönkään / Elämä voittaa" (single, Parlophone/EMI, 1980)
* 

## Kokoonpano

* Jouko Heiskanen (kitara, laulu)
* Jari Sistonen (kitara)
* Janne Sistonen (piano, syntetisaattori, laulu)
* Pekka Keinänen (basso, soitti myöhemmin yhtyeissä The Fucking World ja Killström)
* Jouni Sistonen (rummut, laulu)
* Jyri Rautio (rummut, laulu, soitti myöhemmin The Fucking Worldissa)

## Lähteet
G. Pula-aho -patsas

**G. Pula-aho -patsas** on näyttelijä Leo Jokelan elämäntyötä kunnioittavan Leo Jokela Boozing Society -yhdistyksen jakama viihde- ja kulttuurialan palkinto, joka myönnetään ansioituneille viihteen ja kulttuurin ammattilaisille. Spede Pasasen keksimän sketsihahmon Papukaija G. Pula-ahon mukaan nimetty patsas luovutetaan vuosittain Jokelan syntymäpäivänä 24. tammikuuta. Vuodesta 1994 lähtien jaetun palkinnon ovat saaneet muun muassa Vesa-Matti Loiri, Jukka Virtanen, Spede Pasanen, Tuomari Nurmio ja Peter von Bagh.

## Lähteet
Hietalahdentori

**Hietalahdentori** () on tori Helsingin Hietalahdessa. Se sijaitsee Kampin kaupunginosassa Abrahaminkadun, Bulevardin, Hietalahdenkadun ja Lönnrotinkadun välissä. Keskustasta on torille kävelymatkaa vajaa kilometri.  Hietalahden torikauppaa harjoitetaan arkisin ja lauantaisin. Torilla toimii myös Hietsun kirpputori.

Torin laidalla sijaitsee arkkitehti Selim A. Lindqvistin vuonna 1903 piirtämä Hietalahden kauppahalli. Itälaidalla on suuri 1870-luvulta peräisin oleva uusrenessanssityylinen rakennus, Teknillisen korkeakoulun vanha päärakennus, joka alun perin oli Polyteknillisen koulun päärakennus, ja myöhemmin Metropolia Ammattikorkeakoulun päärakennus. Vuonna 2017 rakennus myytiin asuntosijoitusyhtiö Kojamolle. Rakennuksen on suunnitellut arkkitehti Frans Sjöström.

## Historia

Hietalahdentorilla käytiin vilkasta kauppaa sen alkuajoista lähtien. Rantaan tuotiin elintarvikkeita myytäväksi veneellä. Tarve kauppahallille nousi esiin 1800-luvun lopulla, kun hygienia oli huonoa ja elintarvikkeilla oli tapana pilaantua. Kauppahallin valmistuttua torilla kiellettiin kaloja lukuun ottamatta kaikkien ruokatavaroiden myynti. Kauppahallista tuli heti keskeinen kauppapaikka, ja vilkas myynti jatkui aina 1970-luvulle saakka. 1960-luvun autoistumisen myötä tori alkoi palvella yhä enemmän pysäköintiä. Lähes puolet toripinnasta on pysäköintialuetta.

Vuosituhannen vaihteessa halli muuttui luomuhalliksi vuoteen 2003. Sen jälkeen halli jatkoi antiikkihallina, kunnes elokuussa 2012 hallissa aloitettiin kunnostustyöt. Alkuvuodesta 2013 Hietalahden kauppahalli avautui jälleen ruokahallina. Vuosina 2016–2017 pidentyneiden aukioloaikojen myötä hallissa toimii lukuisia ravintoloita, kahviloita ja elintarvikeliikkeitä. Kesällä ravintolat avaavat terasseja torin puolelle.

Tori- ja hallikaupan hiipuessa kaupunki keksi piristykseksi kirpputorikaupan, josta tuli hyvin suosittu. Tori sai 1990-luvulla julkisuutta ulkomaalaisten turistien harjoittamasta alkoholin ja tupakan salakaupasta, joka vaikeutti osaltaan myös hallin toimintaa ja jonka ansiosta tori sai lempinimen *Punainen Tori*.

Torin vieressä sijaitsi aiemmin Sinebrychoffin panimo. Panimotoiminta loppui laitoksen siirryttyä Keravalle 1990-luvun alussa.

### Nimi
Torin nimestä kaupungin rekisteri kertoo seuraavaa: 1820 Sandviks Torget, paikannimestä Sandviken. Suomenkielisenä nimenä kartassa 1866 Sanwiikintori ja 1890-luvulla Hietalahdentori. Myös nimi Santalahden tori käytössä 1880-luvulla. 1909 viralliseksi vahvistettiin Hietalahdentori-Sandvikstorget.

## Katso myös
* Hietalahdenranta

## Lähteet
*  

### Viitteet

 

## Aiheesta muualla
Kuluttajariitalautakunta

**Kuluttajariitalautakunta** (ruots. *Konsumenttvistenämnden*; vuoteen 2007 saakka *kuluttajavalituslautakunta*, ruots. *konsumentklagonämnden*, lyhenne KVL) on Suomessa kuluttajan ja elinkeinonharjoittajan riita-asioissa ratkaisusuosituksia antava asiantuntijaelin, joka toimii oikeusministeriön hallinnonalalla. Puheenjohtajana toimii oikeustieteen tohtori Pauli Ståhlberg.

Oikeudenkäynti saattaa olla joidenkin riita-asioiden hoidossa liian kallis ja hankala tapa, jolloin voi tehdä valituksen kuluttajariitalautakunnalle. Lautakunnan tehtäviin lukeutuvat myös kunnallisten kuluttajaneuvojien opastaminen, ja lautakunnan toimivaltaan kuuluviin asioihin liittyvien lausuntojen antaminen tuomioistuimelle.

Lautakunnan antamat päätökset ovat suosituksia, joten niitä ei voi panna täytäntöön pakkokeinoin. Käsittely on maksuton, ja toiminta kustannetaan Suomen valtion talousarviosta. Jos asian selvittämisestä aiheutuu kuluja, niistä vastaavat riidan osapuolet. Tyypillisiä osapuolille aiheutuvia kuluja ovat muun muassa puhelinsoitot, kirjeiden postitus ja asiakirjojen kopiointi.

## Lautakunnan toiminta
Lautakunnan toimintaa johtaa päätoiminen puheenjohtaja. Jäsenet ovat sivutoimisia, ja valtioneuvosto nimittää heidät kerrallaan nelivuotiskaudeksi. Merkittävimmät käsiteltäviksi tulleet asiat ratkaistaan täysistunnoissa ja pienemmät jaostoissa. Käsiteltävät asiat valmistelee lainopillista ja hyödykeasiantuntemusta omaava henkilökunta. Käsittelyaika vaihtelee kuudesta kuukaudesta yli kahteen vuoteen.

## Vuoden 2007 uudistus
Lautakunta uudistui keväällä 2007. Kuluttajavalituslautakunnan toimiala laajeni 1.3.2007 kattamaan myös asuntojen vuokra- ja asumisoikeusasiat. Lisäksi lautakunta voi käsitellä asioita kuluttaja-asiamiehen ajamana ryhmävalituksena. Samalla lautakunnan toimintatapoja uudistettiin ja sen nimi muutettiin nykyiseksi.

## Kritiikki
Kuluttajariitalautakunnan puheenjohtaja on saanut rikostuomion lahjusten ottamisesta. Helsingin hovioikeuden mukaan lautakunnan puheenjohtajan toiminta on ollut omiaan heikentämään luottamusta viranomaistoiminnan tasapuolisuuteen.

## Lähteet

## Aiheesta muualla
*Kuluttajariitalautakunta
*Finlex 12.1.2007: Kuluttajavalituslautakunnasta kuluttajariitalautakunta ja toimiala laajenee 
*Kuluttajariitalautakunnan puheenjohtajan lahjustuomio
Erytromysiini

**Erytromysiini** on makrolideihin kuuluva bakteerien lisääntymistä estävä antibiootti, jota määrätään usein penisilliinille allergisille potilaille. Erytromysiinin kemiallinen kaava on C37H67NO13, moolimassa 733,93 g/mol ja CAS-numero 114-07-8.

Erytromysiini tuli kaupalliseen myyntiin vuonna 1952 tuotenimellä Ilosone®. Aineen käyttö raskauden alkuvaiheessa ei ole suositeltavaa, sillä sen on arveltu voivan altistaa sikiötä sydänvioille. Erytromysiinin käyttö samanaikaisesti sen hajoamista estävän lääkkeen kanssa johtaa elimistön liian korkeaan erytromysiinipitoisuuteen, josta seurauksena voi pahimmillaan olla sydämenpysähdys.

Erytromysiini metaboloituu pääasiassa maksassa. Tavallisimpia mahdollisia sivuvaikutuksia ovat ripuli, pahoinvointi, vatsakipu ja oksentelu. Lääkkeellä voidaan hoitaa mm. keuhkoputken ja poskiontelon bakteeritulehduksia.

## Lähteet

## Aiheesta muualla
*KEGG: Erythromycin 
*ChemBlink: Erythromycin
SuperStar

**SuperStar** (سوبر ستار) on arabialainen versio brittiläisestä Pop Idol -ohjelmasta.

## Kilpailijat
 
### Ensimmäinen kausi (2003)

*  Diana Karazon, Jordania *voittaja*
*  Rouwayda Attieh, Irak
*  Melhem Zein, Libanon
*  Saoud Abou Sultan, Arabiemiirikunnat
*  Wael Mansour, Egypti
*  Merhi Serhal, Libanon
*  Shadi Aswad, Syyria
*  Mohammad Lafi, Palestiina
*  Saad Jamal Al-Dine, Libanon
*  Haytham Saeed, Egypti
*  Nancy Zabalawi, Syyria
*  Saber Hawari, Algeria

### Toinen kausi (2004)

*  Ayman El Aatar, Libya *voittaja*
* Ammar Hassan, Palestiina
*  Hadi Aswad, Syyria
*  Ranim Qteit, Egypti
*  Brigitte Yaghi, Libanon
*  Mohannad Mshallah, Syyria
* Houssam Madanieh
* Abir Nameh
*  Abd El Rahman Mohamed, Saudi-Arabia
* Houssam Chami 	
* Mohamed Daoud	
* Wa'ad El Bahry 	
* Mustafa Shwiekh 	
* Raneen El Sha'ar 	
* Zahi Saffeyeh 	
* Rania Shaban 	
* Yasmine El Husaini

### Kolmas kausi (2005-2006)

*  Ibrahim El Hakami, Saudi-Arabia *voittaja*
*  Shahd Barmada, Syyria
*  Ayman Lseeq, Tunisia
*  Ahmed El Faleh, Irak
*  Asma Othmani, Tunisia
*  Nancy Nasrallah, Libanon
*  Haitham El Shoumali, Palestiina
*  Ibrahim Abd El Adheem, Libya
*  Asma Ben Ahmed, Tunisia
*  Hatem Adar, Marokko
*  Samar Andeel, Egypti
*  Yusra Hamzawi, Tunisia

### Neljäs kausi (2007)
*  Marwan Ali, Tunisia *voittaja*
*  Saad El Mjarred, Marokko
*  Yusra Mahnoush, Tunisia
*  Ahmad Hussein, Libanon
*  Rihab Saleh, Egypti
*  Ibrahim Ashri, Egypti
*  Fadi Abd El Khaliq, Libanon
*  Nesma Kurdi, Egypti
*  Youssef Bara, Syyria
*  Mustafa Said, Egypti
*  Rawda Bin Abdallah, Tunisia
*  Elian Ba'ini, Libanon
*  Nada Omar, Egypti

## Aiheesta muualla
* Virallinen sivusto
Viipurin klassillinen lyseo

**Viipurin klassillinen lyseo** oli vuonna 1879 perustettu ja 26. heinäkuuta 1940 annetulla asetuksella lakkautettu valtion oppikoulu. Samalla asetuksella perustettiin puolestaan Kuopioon Kuopion klassillinen lyseo, jonne osa Viipurissa toimineesta opettajakunnasta siirtyi, kuten myös osa lakkautetun koulun omaisuudesta.

Koulu toimi Agricolankadulla Pantsarlahden kaupunginosassa.

## Tunnettuja oppilaita
* Onni Kohonen
* Yrjö Kokko
* Antero Laakso
* Yrjö Sirola
* Armas E. Turunen
* K. J. Valle
* A. I. Virtanen
* Eliel Saarinen (valmistui ylioppilaaksi Tampereen reaalilyseosta)

## Lähteet

## Aiheesta muualla
* Viipurin klassillinen lyseo
Kenen joukoissa seisot (elokuva)

**Kenen joukoissa seisot** on Jouko Aaltosen ohjaama suomalainen dokumenttielokuva, jossa käsitellään 1970-luvun vasemmistolaista poliittista laululiikettä. Elokuva sai ensi-iltansa vuonna 2006, ja se on nimetty Aulikki Oksasen tunnetun kappaleen mukaan. Elokuva voitti vuonna 2007 Jussi-palkinnon sarjassa paras dokumentti. Lisäksi elokuva oli ehdolla kategorioissa paras elokuva, paras ohjaus ja paras musiikki.

Elokuvassa esiintyvät muun muassa Agit Prop, Arkiviisu, Kiti Neuvonen, Aulikki Oksanen ja itäsaksalainen Oktober Klub.

*Kenen joukoissa seisot* julkaistiin DVD:nä 13. syyskuuta 2006. Levyllä on lisämateriaalina Peter von Baghin kommenttiraita, elokuvan traileri sekä neljä Agit Propin live-esitystä 2000-luvulta.

## Elokuvassa esiintyvät artistit ja kappaleet
*Agit-Prop
**"Allendelle"
**"El pueblo unido jamas sera vencido"
**"Maailman ääriin"
**"On jotain mikä yhdistää"
**"Oppimisen ylistys"
**"Solidaarisuus"
*Agit-Propin kisällit
**"Hei vaan Berliini"
**"Seitsemän sisaruksen samba"
*Jos-Agit
**"Kaksitoistavuotisna"
*Arkiviisu
**"Liemeen jouduttiin"
*Olli Kalpio & Päivi Virolainen-Kalpio
**"Rinta rinnan"
*Monna Kamu & Petri Rajala
**"Tämä pieni laulu on sinulle"
*Koiton Laulu
**"Buchenwaldin hälytys"
*Kom-teatteri
**"Kenen joukoissa seisot"
**"Torpeedo"
*Kaisa Korhonen
**"Toverit herätkää"
*Meripioneerit (Meriklubin lauluryhmä)
**"Eläköön sosialismi" (mukana Kaj Chydenius)
**"Laulu Leninistä"
**"Me haluamme elää tässä maassa"
*Annariitta Minkkinen
**"Laulu toivosta"
**"Ukkosen lintu"
*Neilikka
**"Partisaanivalssi"
*Kiti Neuvonen
**"Laiva merellä"
**"Nuoruustango"
*Aulikki Oksanen
**"Kenen joukoissa seisot"
**"Tunnetko vihollisen"
*Oktober Klub
**"Kalliolle kukkulalle"
*Punapappi
**"Liiton tyttö"
*Eero Soininen & Pekka Milonoff
**"Elämän jatkuminen"
*Vasara-ryhmä
**"Ei EEC:lle" (mukana Terttu Tuomi)
**"On maailmassa marssittu"

## Lähteet

## Aiheesta muualla
* 
*Kenen joukoissa seisot -elokuvan arvostelu Film-O-Holic.com-sivustolla
Kōhei Hirate

**Kōhei Hirate** (, s. 24. maaliskuuta 1986) on japanilainen autourheilija.

## Ura
Hirate aloitti uransa Kartingissa, joissa hän ajoi vuosina 1999–2001. Vuonna 2002 Hirate ajoi Japanin Formula Toyota -sarjassa, jossa hän sijoittui loppupisteissä upeasti toiseksi. Vuonna 2003 Hirate ajoi peräti kolmessa eri sarjassa, Italian Formula Renault 2.0:ssa, Saksan Formula Renault 2.0:ssa ja Formula Renault 2.0 Mastersissa. Italian Formula Renault -sarjassa hän sijoittui kahdeksanneksi. Saksan Formula Renault -sarjassa hän sijoittui sijalle 24 ja Formula Renault 2.0 Masters -sarjassa sijalle 21. 

Vuonna 2004 Hirate ajoi Italian ja Saksan Formula Renault -sarjoja. Sijoitukset sarjoissa olivat sijat 2 ja 25. Vuodeksi 2005 Hirate siirtyi Formula 3 Eurosarjaan, jossa hän sijoittui sijalle 11. Vuonna 2006 hän sijoittui Formula 3 Eurosarjan kolmanneksi. Hän ajoi myös vuosina 2005 ja 2006 mestareiden F3-kisassa, jossa sijoitukset olivat viides ja neljäs.

Vuonna 2007 Hirate ajoi GP2-sarjassa Trident Racing-tallissa. Hän sijoittui loppupisteissä sijalle 19 keräten 9 pistettä. Kaudelle 2008 Hirate ei saanut jatkopestiä GP2-sarjasta, joten hän siirtyi Japanin Formula Nippon -sarjaan.

Hirate on voittanut Super GT -sarjan mestaruuden GT500-luokassa kahdesti. Ensimmäisen kerran vuonna 2013 ja toisen kerran vuonna 2016 Heikki Kovalaisen kanssa.

## GP2-tulokset

## Super GT -tulokset

## Lähteet

## Aiheesta muualla
Digital Command Language

**Digital Command Language** (**DIGITAL Command Language**), **DCL**, on Digital Equipment Corporationin kehittämä komentokieli, jota on käytetty useissa yhtiön käyttöjärjestelmissä, esimerkiksi OpenVMS:ssä. Kielen komennot ovat tyypillisesti englanninkielisiä verbejä ja komennoille annettavat lisämääreet varsin yhdenmukaisia kautta koko kielen.

Vaikka DCL on tarvittaessa ohjelmointikieli, siinä ei jostain syystä ole kehittyneitä toistorakenteita, vaan silmukat täytyy toteuttaa ehtolauseella ja goto-käskyllä.

## Esimerkkejä DCL-komennoista

Lisätään tulostusjonoon kaksi tiedostoa, joista ensimmäisestä tulostetaan kolme kopiota:

```
print raportti.txt/copies=3 matkakertomus.txt
```

Asetetaan oletushakemisto osoittamaan tämän hetkisen oletushakemiston alihakemiston alihakemistoon (piste toimii hakemistoerottimena):

```
set default [.kuvat.1998]
```

Näytetään järjestelmän käyttäjät, ruudullinen kerrallaan:

```
show users/page
```

Tulostetaan ruudulle tekstiä:

```
write sys$output "Hei, maaaaailma!"
```

Yllä olevassa esimerkissä `sys$output` on niin sanottu *looginen nimi*, joka voisi vaihtoehtoisesti osoittaa vaikkapa johonkin käyttäjän oletushakemistossa olevaan tiedostoon, jolloin yllä oleva tervehdys (ja käytännössä kaikki normaalisti käyttäjän ruudulle tulostuva teksti) ohjautuisi sinne.

## Aiheesta muualla
* HP OpenVMS DCL Dictionary   &ndash; yksityiskohtaista tietoa DCL:n komennoista
* DCL-ohjelmien arkisto
Gerald Edelman

**Gerald Edelman** (1. heinäkuuta 1929 New York, New York – 17. toukokuuta 2014 La Jolla, Kalifornia) oli yhdysvaltalainen, juutalaistaustainen biologi, joka sai lääketieteen Nobelin palkinnon vuonna 1972 immuunijärjestelmää koskevista tutkimuksistaan.

Edelmanin tunnetuimman väitteen mukaan mieli ja tietoisuus ovat kokonaan biologisia ilmiöitä, jotka ilmenevät monimutkaisina solujen prosesseina aivoissa, ja tietoisuuden ja älykkyyden kehittyminen voidaan selittää tyydyttävästi darwinilaisilla teorioilla. Tästä mielen teoriasta hän kirjoitti kolmiosaisen tieteellisen teoksen sekä yleistajuisemman kirjan *Bright Air, Brilliant Fire: On the Matter of the Mind*.

Nobelin palkinnon hän sai kuitenkin vasta-ainemolekyylejä koskevista tutkimuksistaan.

## Lähteet
Suojajoukot

**Suojajoukko** on sotilaallisena terminä yksikkö tai joukko-osasto, jonka tehtävänä on tulla perustetuksi ja keskitetyksi mahdollisimman nopeasti esimerkiksi valtakunnan rajalle. Taktiikassa kyse on viivytystaistelusta.

Tavoitteena on joko jo pelkällä olemassaolollaan ehkäistä vastustajan hyökkäysaikeet tai vaihtoehtoisesti suojata muun (perusteilla olevan) sotajoukon siirtyminen tulevalle toiminta-alueelleen.

## Suojajoukko Suomessa
Suomessa Valkoisella armeijalla oli vuonna 1919 suojajoukkotehtävä. Käytetty nimitys oli tuolloin *etujoukot*. Niiden tarkoituksena oli rajalle porrastettuina antaa aikaa liikekannallepanolle ("ylösmarssi") ja puolustuslinjan miehittämiseen. Joukkojen liikuntakykyä korostettiin suhteellisesti pienen vahvuuden kompensoimiseksi. 

Talvisotaa ennen jo lokakuussa 1939 sijoitettiin suojajoukot rajalle muodollisesti kertausharjoituksina pidetyn osittaisen liikekannallepanon, ylimääräisten harjoitusten nimellä. Hallitus teki tästä päätöksen 6. lokakuuta 1939. Ylimääräiset harjoitukset eivät näin ollen olleet kertausharjoitus, vaan liikekannallepano, mitä ei sanottu, koska ei haluttu vaikeuttaa talvisotaa edeltäneitä neuvotteluja Neuvostoliiton kanssa. 

Suojajoukon ajatus tähtäsi vuoden 1933 puolustussuunnitelmaan, jonka mukaan Neuvostoliiton päävoima Suomeen tulee Karjalan kannakselta. Suojajoukon käytöstä oli kaksi erilaista mielipidettä. Ensimmäisen mukaan suojajoukkojen olisi pitänyt viivyttävänäkin joukkona tehdä aktiivista vastarintaa, kun taas toisen ajatuksen mukaan suojajoukon piti tarjota vain aikaa pääpuolustuslinja ryhmitykselle kohtalaisen vähäisin tappioin. Näin ollen vastarinta pääpuolustuslinjalla olisi riittävä mm. tykistöllä tuettuna verrattuna neuvostoliittolaisten todennäköiseen ylivoimaan. 

Karjalan kannakselle perustettiin neljä suojajoukko-osastoa: Lipolan ryhmä, Muolaan ryhmä, Uudenkirkon ryhmä ja Raudun ryhmä.  Niihin kuului aluksi 4-6 pataljoonaa, lähinnä rajajoukkoja ja kevyttä, liikkuvaa jalkaväkeä kuten jääkäreitä. Varsinaiset suojajoukkotaistelut kestivät vain noin viikon. 7. joulukuuta 1939 mennessä kaikki suojajoukot olivat vetäytyneet pääasemaan.

## Lähteet
*
### Viitteet
Soft Cell

**Soft Cell** oli englantilainen synthpop-duo 1980-luvun alkupuolella. Duon jäsenet olivat Marc Almond, laulu (1957–) ja David Ball, syntetisaattori (1959–2025). Yhtyeen sanoitukset keskittyvät yleensä rakkauteen ja romantiikkaan, mutta myös elämän pimeämpään puoleen, aiheina muun muassa transsukupuolisuus, huumeet ja murha. Yhtye teki vuonna 1981 cover-kappaleen ”Tainted Love”.

## Diskografia
### Studioalbumit
* *Non-Stop Erotic Cabaret* (1981)
* *Non-Stop Ecstatic Dancing* (1982)
* *The Art of Falling Apart* (1983)
* *This Last Night in Sodom* (1984)
* *Cruelty without Beauty* (2002)
* *The Bedsit Tapes* (2005)
* *Happiness Not Included* (2022)

### Livealbumit
* *Live* (2003)
* *At the BBC* (2003)
* *Say Hello, Wave Goodbye: Live* (2005)
* *Say Hello, Wave Goodbye – 2018* (2019)

### Kokoelma-albumit
* *The Twelve Inch Singles* (1982)
* *The Singles* (1986)
* *Memorabilia – The Singles* (1991)
* *Down in the Subway* (1994)
* *Say Hello to Soft Cell* (1996)
* *The Very Best of Soft Cell* (2002)
* *The Bedsit Tapes* (2005)
* *Demo Non Stop* (2006)
* *20th Century Masters – The Millennium Collection: The Best of Soft Cell* (2006)
* *Hits & Pieces The Best of Marc Almond and Soft Cell* (2017)
* *Keychains & Snowstorms – The Soft Cell Story* (2018)
* *Keychains & Snowstorms – The Singles* (2018)

## Aiheesta muualla
* Marc Almondin viralliset sivut 
* Soft Cellin epäviralliset sivut 
* BBC:n Top of the Pops -haastattelu
Jerome Isaac Friedman

**Jerome Isaac Friedman** (s. 30. maaliskuuta 1930) on yhdysvaltalainen fyysikko. Hän oli mukana löytämässä kokeellisia todisteita kvarkkien olemassaolosta, jonka vuoksi hän sai vuonna 1990 Nobelin fysiikanpalkinnon yhdessä Henry Way Kendallin ja  Richard Edward Taylorin kanssa.

Friedman on Chicagossa syntynyt juutalaisten venäläisemigranttien lapsi, joka kiinnostui fysiikasta luettuaan Albert Einsteinin kirjan, ja hylkäsi taideopinnot ja lähti lukemaan fysiikkaa. Hän teki väitöskirjansa Chicagossa Enrico Fermin ohjauksessa.

Hän on ollut Academia Europæan ulkomaalaisjäsen vuodesta 2017.

## Lähteet
The Last King of Scotland

**The Last King of Scotland** on vuonna 2006 ensi-iltansa saanut Kevin MacDonaldin ohjaama brittiläinen draamaelokuva, joka perustuu Giles Fodenin samannimiseen romaaniin. Sen pääosissa ovat Forest Whitaker, James McAvoy, Kerry Washington ja Simon McBurney.

Elokuva sai ensi-iltansa Yhdysvalloissa vuonna 2006 ja Suomessa tammikuussa 2007.

## Juoni
Elokuva kertoo Ugandan diktaattorina vuosina 1971–1979 toimineesta Idi Aminista (Forest Whitaker). Hän ottaa henkilökohtaiseksi lääkärikseen nuoren skotin Nicholas Carriganin (James McAvoy), joka joutuu hankalaan välikäteen huomatessaan, millaisen isännän alaiseksi on joutunut.

## Vastaanotto
*The Last King of Scotland* voitti kaksi BAFTA-palkintoa: Alex Kordan palkinnon parhaasta brittiläisestä elokuvasta ja parhaan sovitetun käsikirjoituksen palkinnon.

Idi Aminia näyttelevä Forest Whitaker on palkittu roolisuorituksestaan muun muassa Oscarilla, BAFTAlla, Golden Globella ja Screen Actors Guild -palkinnolla vuonna 2007. Rooliaan varten Whitaker luki kirjoja, katsoi dokumentteja ja tapasi Aminin ystävät ja perheen. Hän opetteli Itä-Afrikan aksentin ja swahilin, jota hän käyttää elokuvassa useita kertoja.

## Aiheesta muualla
* 
* ''The Last King of Scotland'' Box Office Mojossa 
* ''The Last King of Scotland'' Rotten Tomatoesissa 
* ''The Last King of Scotland'' Metacriticissä
Oviraptor

** ''Oviraptor'' ** oli liitukaudella elänyt dinosaurussuku, josta tunnetaan kaksi lajia. Suvun ensimmäinen laji *O. mongoliensis* löydettiin Mongoliasta vuonna 1923 ja se on yksi kiistellyimmistä dinosauruksista. Laji lienee sukua lintujen esi-isille koska sen ruumiinrakenteessa ja elintavoissa oli monia yhtäläisyyksiä. Laji eli 85–75 miljoonaa vuotta sitten myöhäisliitukaudella. 

## Koko ja ulkonäkö
*Oviraptor* oli noin kahden metrin pituinen ja se lienee painanut korkeintaan 100 kiloa. Laji käveli pystyasennossa ja sen ruumiinmuoto muistuttaa muita petodinosauruksia. Niistä sen erottaa kuitenkin sen lyhyt ja korkea kallo, jossa on nokka ja sen kitalaessa pari piikkimäistä hammasta. Tämän lisäksi *Oviraptorin* pään päällä oli eräänlainen kypärä. Pään harjanne on voinut toimia viestinä lajitovereille esimerkiksi lisääntymisaikana, vaikka se tosin oli kummallakin sukupuolella. Kypärä on voinut toimia myös hengitysilman lämmittimenä, hajuaistin tehostajana tai aivojen viilentäjänä. Aivot olivat dinosauruksen aivoiksi isot, suurin piirtein nykyisen strutsin tai emun aivojen kokoiset. On epäilty, että sen ansiosta *Oviraptor* on voinut olla hyvin sosiaalinen. Suvun lajien eturaajat olivat taipuneet lintumaisesti sivuille levossa. Ranneluiden rakenne on antanut ymmärtää, että eturaajat olivat taipuisat. *Oviraptorilla* on voinut olla myös höyhenpeite.

## Elintavat
Ensimmäinen *Oviraptor* löydettiin munapesän läheltä, jonka munien luultiin kuuluneen *[[Protoceratops]]ille*. Tästä sen päteltiin olleen rosvoamassa pesää, joten sen nimi tarkoittaakin ’munavarasta’. Myös sen nokan ja kitalaen hampaiden sanottiin sopivan munien rikkomiseen. Kuitenkin vuonna 1992 löydettiin pesä, jossa oli poikasia ja emo. Osoittautui, että pesä olikin sen oma, ja se vartioi tai hautoi pesää. Yksilö joutui hiekkamyrskyn tai mutavyöryn kouriin ja menehtyi pesälle. 

Oviraptorin on luultu myös syöneen nilviäisiä ja kotiloita. Joskus on myös ehdotettu, että se olisi syönyt hedelmiä ja juuria. Kuitenkin sen ruumiinrakenne antaa ymmärtää sen olleen saalistaja. Parhaana todisteena tälle pidetään Oviraptorin pesän läheltä löytynyttä *[[Velociraptor]]in* poikasen kalloa. Löytö voi merkitä sitä, että *Oviraptorit* myös ruokkivat poikasiaan.

Mongoliasta löydetyt, lähes täydellisinä säilyneet kaksi *Oviraptoria*, jotka ovat saaneet lempinimet *Romeo* ja *Julia*, ovat löytyneet kietoutuneena toisiinsa. Ne mahdollisesti tappelivat yhdessä tai olivat saalistuspari tai pariskunta.

## Lähteet
* Monster World, Muinaishirviöt kortti 8. Mestaruuskustannus Oy.

### Viitteet